รมว. คลัง ยืนยันพร้อมเพย์จะไม่ล่มอีก! - FINNOMENA
รมว.คลังยืนยันระบบพร้อมเพย์ไม่มีปัญหาระบบล่มอีก ปลัดคลังยันไม่กระทบอีเพย์เม้นท์ พร้อมเร่งธนาคารโอนเงินเข้าบัญชีลูกค้า
6 พ.ย. 2563

รมว.คลังยืนยันระบบพร้อมเพย์ไม่มีปัญหาระบบล่มอีก ปลัดคลังยันไม่กระทบอีเพย์เม้นท์ พร้อมเร่งธนาคารโอนเงินเข้าบัญชีลูกค้า
รัฐมนตรีว่าการกระทรวงการคลัง กล่าวว่า ปัญหาระบบพร้อมเพย์ล่มในช่วงเทศกาลปีใหม่ จนทำให้ผู้ฝากเงินโอนเงินผ่านระบบพร้อมเพย์ไม่ได้นั้น เกิดขึ้นเพียงช่วงสั้นๆ ระหว่างเทศกาลปีใหม่ ซึ่งธนาคารแห่งประเทศไทย กับแบงก์พาณิชย์แก้ปัญหาได้ทัน
พร้อมยอมรับเป็นบทเรียนที่แบงก์พาณิชย์คาดไม่ถึงในช่วงรอยต่อ ยืนยันว่าปัญหาดังกล่าวจะไม่เกิดขึ้นอีก เพื่อสร้างความเชื่อมั่นให้กับประชาชนผู้ฝากเงิน
ซึ่งได้มีการติดตามกันกับทุกฝ่ายที่เกี่ยวข้องอย่างใกล้ชิด ให้เร่งแก้ปัญหาเงินที่มีการโอนและค้าง รวมถึงเร่งโอนเงินเข้าบัญชีลูกค้าที่ยังไม่ได้รับเงินเป็นการเร่งด่วน
ทั้งนี้ยืนยันว่า ไม่กระทบกับระบบการชำระเงินทางอิเล็กทรอนิกส์ หรืออีเพย์เมนท์ที่กระทรวงการคลังกำลังดำเนินการอยู่
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: